ສະຫະລັດ ຊັ່ງຊາເບິ່ງ ຄວາມກ້າວໜ້າ ໃນຄວາມສະເໝີພາບ ທາງເພດ ເນື່ອງໃນວັນແມ່ຍິງສາກົນ 
ວັນທີ 8 ມີນາ ແມ່ນວັນແມ່ຍິງສາກົນ ທີ່ໄດ້ລິເລີ້ມ ດ້ວຍການ​ປ​ະທ້ວງ ຂະໜາດໃຫຍ່ ​ໂດຍ​ບັນດາ​ແມ່ຍິງ​ຫລາຍ​ພັນ​ຄົນ ທີ່ນະຄອນ New York.
ການເລີ້ມຕົ້ນວັນແມ່ຍິງສາກົນ ມີການປະທ້ວງຂະໜາດໃຫຍ່ ໂດຍບັນດາແມ່ຍິງຫຼາຍພັນຄົນ ທີ່ນະຄອນ New York ເພື່ອ ຮຽກຮ້ອງໃຫ້ມີການຈ່າຍເງິນເດືອນ ໃຫ້ພວກເຂົາເຈົ້າເພີ້ມຂື້ນ ພ້ອມກັບປັບປຸງ ສະພາບການເຮັດວຽກ ແລະ ສິດທິ ໃນການ ປ່ອນບັດ ໄດ້ພັດທະນາ ກາຍມາເປັນວັນ ແຫ່ງການເອົາບາດ ກ້າວຂອງຄວາມກ້າວໜ້າຕ່າງໆ ທີ່ໄດ້ຮັບ ກ່ຽວກັບຄວາມສະ ເໝີພາບທາງເພດ ພ້ອມດ້ວຍບັນຫາຕ່າງໆ ທີ່ຍັງຈະຕ້ອງໄດ້ ຮັບການແກ້ໄຂ ສະຫະປະຊາຊາດ ຫລີງເຫັນວ່າ ຄວາມສະເໝີພາບທາງເພດ ຊຶ່ງເປັນທັດສະນະຄວາມເຫັນທີ່ວ່າ ແມ່ຍິງ ແລະຜູ້ຊາຍ ມີຄຸນ ຄ່າເທົ່າທຽມກັນ ແລະຄວນໄດ້ຮັບການປະຕິບັດຕໍ່ ທີ່ເທົ່າທຽມກັນ ໃນຖານະທີ່ເປັນສິດທິ ມະນຸດອັນນຶ່ງ ເຖິງແມ່ນວ່າ ວັນແມ່ຍິງສາກົນໄດ້ສະຫລອງກັນມາເປັນເວລາ 100 ກວ່າປີແລ້ວກໍຕາມ ການຈຳແນກກີດກັນຕໍ່ບັນດາແມ່ຍິງ ແລະພວກຍິງສາວຢັງມີຢູຸ່ຕໍ່ມາຢູ່ໃນທົ່່ວໂລກຢູ່ໃນ ຮູບແບບຂອງຄວາມຮຸນແຮງທາງເພດ ແລະການຈຳແນກກີດກັນ ສະຫະລັດ ໄດ້ປະສົບກັບຄວາມຄືບໜ້າຢ່າງໃຫຍ່ຫລວງຈຳນວນນຶ່ງ ນັບຕັ້ງແຕ່ການເດີນ ປະທ້ວງໃນປີ 1908 ຄືພວກແມ່ຍິງ ໄດ້ຊະນະ ການມີສິດປ່ອນບັດ ເຂົາເຈົ້າໄດ້ປະກອບ ເປັນປະມານເຄິ່ງໜຶ່ງຂອງກຳລັງແຮງງານ ແລະບັດນີ້ເຂົາເຈົ້າໄດ້ມີເປີເຊັນສູງກວ່າຜູ້ຊາຍ ໃນການຮຽນຈົບຂັ້ນມະຫາວິທະຍາໄລແລະໃນດ້ານ ອື່ນໆນຳດ້ວຍ ເຖິງຢ່າງໃດກໍດີ ສະຫະລັດ ຕິດອັນດັບທີ 28 ໃນຈຳນນວນ 145 ປະເທດ ຂອງການຈັດ ອັນດັບປະຈຳປີ ກ່ຽວກັບຄວາມສະເໝີພັບຂອງແມ່ຍິງ ລາຍງານ ປີ 2015 ຂອງກອງປະຊຸມເສດຖະກິດໂລກ ກ່ຽວກັບຊ່ອງຫວ່າງທາງເພດ ທີ່ອີງ ໃສ່ລະດັບຄວາມສະເໝີພາບທາງ ດ້ານເສດຖະກິດ ການສຶຶກສາ ພື້ນຖານສຸຂະພາບແລະ ເຄື່ອງບົ່ງບອກທາງດ້ານການເມືອງນັ້ນ ໄດ້ພົບວ່າ ມີຄວາມກ້າວໜ້າໃນຮອບທົດສະວັດທີ່ ຜ່ານມາ